text: Dyr fratrædelse af Kolding-chef 
  07 april 2010 kl. 06.54
  Det koster den økonomisk klemte Kolding Kommune op mod halvanden millioner kroner at komme af med kommunens kommunaldirektør gennem de seneste 28 år, Ingemann Olsen. Det skriver JydskeVestkysten.
  To timers varsel 
  Mandag ? 2. påskedag ? indgik Ingemann Olsen en fratrædelsesaftale med borgmester Jørn Pedersen efter, at han var blevet kaldt til samtale på rådhuset med to timers varsel.
  
  Aflønnes fortsat 
  Aftalen betyder, at Ingemann Olsen fratræder ved udgangen af juli i år.
  Men reelt er den nu tidligere topdirektør allerede stoppet.
  Lønnen vil dog fortsat gå ind på bankkontoen hver måned hos Ingemann Olsen i et godt stykke tid endnu.
  
  123.000 kr. i måneden
  Ifølge flere kilder har kommunen forpligtet sig til at betale ham løn i et år ? det vil sige indtil udgangen af april næste år.
  Ingemann Olsens årsløn er på 1,476 millioner kroner ? eller 123.000 kroner om måneden.
  